**Jean Baptiste Édouard Detaille** (født 5. oktober 1848 i Paris, død 23. desember 1912 samme sted) var en fransk maler. Detaille malte detaljert og nøyaktig akademisk kunst, og er særlig kjent for sine militærmalerier som skildret enkeltsoldater, slag og militærhistorie.

Liv og virke
------------

### Bakgrunn

Édouard Detaille vokste opp i Paris. Alt i ungdomstiden var hans familieomgivelser preget av bånd av militær art til bapoleonstiden. Hans bestefar hadde gjort tjeneste under Napoleon Bonaparte, hans gammeltante var hustru til den franske admiral Pierre de Villeneuve.

### Karriere

Han var et tidlig utviklet talent. I 1865 ble han lærling av Jean-Louis-Ernest Meissonier der han lærte å beherske den granngivelige naturtroskap og kunstens teknikk til fingerspissene og fikk tilfredsstilt sin barndoms lidenskap: Fremstilling av soldater og hester. 

Han debuterte i Parisersalongen i 1867, med et arbeid som gikk ganske upåaktet hen. Hans neste, *Trommeslagernes hvile*, vakte bifall, og i 1869 oppnådde han en suksess med *Hvil under manøvren*. Med arbeider som *Kafeen*, *Les Incroyables*, elegante kostymebilder fra revolusjonens tid, befestet han sitt ry.

Han fikk snart en førsterangsstilling i fransk kunst. Fra Alger vendte han ved utbruddet av den fransk-tyske krig 1870–71 tilbake til Frankrike, ble mobilgardist og fulgte på nært hold kampens gang. Han utviste en detaljtro, fin og skarp iakttagelse, en ildfull fedrelandskjærlighet, der imidlertid også lar motstandernes militære apparisjon komme til sin rett, giver disse krigsskildringer betydelig almeninteresse. Til hans beste arbeider fra denne krig hører *Seierherrene* (1872), som på grunn av sin tendens ikke fikk utstilles på parisersalongen, *På tilbaketog* (1873), *Regimentet på boulevarden* (1875), *Rekognoseringen* (1876), *Honnør for de sårede* (1877), *Champignys forsvar* (1879), *Coup de Mitrailleuse* og *Utdeling av fanene til hæren* (1881).

Sammen med Alphonse de Neuville malte han to panoramabilder med motiver fra krigen i 1882 og 1883.

Han fortsatte med *Soldatenes drøm* (1888) og *Et batteri* (1890). Videre malerier kretset om Napoleonstiden: *Husarinnhugg*, *Garnisonen marsjerer ut av festningen Huningen* (1892), og mange flere.

På Salongen i Paris 1895 kunne man se hans *Prinsen av Wales og hertugen av Connaught til hest ved en revy*. For Hôtel de Ville, rådhuset i Paris, malte Detaille 1902-4 to store paneler fra revolusjons- og Napoleonstiden, til Pantheons apsis det heller patetiske *Les Trophées* (1905). 

Han har ennvidere i akvareller skildret soldater- og krigslivet. Årene 1885-88 utgav han praktverket *L’armée française* med tekst av Jules Richard, som inneholder mer enn 300 tegninger og 20 farvereproduksjoner av hans verker.

Etter en ekspedisjon til Tunisia malte Detaille slag derfra, og et opphold i Russland førte til en rekke slagskildringer for tsar Aleksander III. 

Han døde i Paris i 1912, 68 år gammel.

I hans bolig er nå dels Musée Édouard Detaille, dels et kostymemuseum, tilveiebragt ved Detailles initiativ.

Utvalgte verk
-------------

* Le Rêve*Le Rêve*
* Le Grenadier*Le Grenadier*
* Dragon de 2e régiment*Dragon de 2e régiment*
* Le General d'Hautpoul a Cheval*Le General d'Hautpoul a Cheval*
* Vive L'Empereur*Vive L'Empereur*

Referanser
----------

1. ↑   Encyclopædia Britannica Online, oppført som Edouard Detaille, Encyclopædia Britannica Online-ID biography/Edouard-Detaille, besøkt 9. oktober 2017[Hentet fra Wikidata]
2. ↑   Benezit Dictionary of Artists, «Jean Baptiste Édouard Detaille», Benezit-ID B00050507[Hentet fra Wikidata]
3. ↑   RKDartists, «Edouard Detaille», RKD kunstner-ID 22278[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2 3 4 5   Léonore database[Hentet fra Wikidata]
6. ↑   archives.paris.fr[Hentet fra Wikidata]
7. ↑   Roglo, Roglo person ID p=edouard;n=detaille[Hentet fra Wikidata]
8. ↑   GeneaStar, oppført som Edouard Detaille, GeneaStar person-ID detaillej[Hentet fra Wikidata]
9. ↑   Archives de Paris[Hentet fra Wikidata]
10. ↑   RKDartists, RKD kunstner-ID 22278, rkd.nl, besøkt 7. juni 2020[Hentet fra Wikidata]
11. ↑   Dictionnaire historique du Père-Lachaise, side(r) 117[Hentet fra Wikidata]
12. ↑  bilder på Commons fra boken

Eksterne lenker
---------------

* (en) Édouard Detaille – kategori av bilder, video eller lyd på Commons Rediger på Wikidata

* (en) Édouard Detaille – galleri av bilder, video eller lyd på Commons Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Deutsche Biographie **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE
 |